
BUDGETMÆSSIG VURDERING
til Fiskeriudvalget om Rådets afgørelse om indgåelse på Unionens vegne af protokollen (2024-2029) om gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau 
(COM(2024)0285 – C10-0108/2024 – 2024/0159(NLE))

Budgetudvalget har i henhold til forretningsordenens artikel 58 foretaget en vurdering af forslaget og har konkluderet følgende:
–	der henviser til Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget[footnoteRef:1],  [1:  EUT L, 2024/2509, 26.9.2024, ELI: http://data.europa.eu/eli/reg/2024/2509/oj. ] 

–	der henviser til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter[footnoteRef:2], særlig artikel 20, [2:  EUT L 433I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

A.	der henviser til, at den finansielle modydelse for hele protokollens løbetid er på 85 000 000 EUR (dvs. 17 000 000 EUR pr. år) baseret på:
a)	et årligt beløb på 12 500 000 EUR for adgang til fiskeressourcerne i Republikken Guinea-Bissaus fiskeriområde og
b)	et specifikt beløb på 4 500 000 EUR om året til støtte for Republikken Guinea-Bissaus sektorpolitik;
[bookmark: _GoBack]B.	der henviser til, at gennemførelse af protokollen medfører anvendelse af aktionsbevillinger som anført nedenfor:

1.	bemærker, at den støtte, der er bevilget under protokollen, bør opfylde målene for samarbejde på områderne bæredygtig udnyttelse af fiskeressourcerne, akvakultur, bæredygtig udvikling af havene, beskyttelse af havmiljøet og den blå økonomi; mener, at dette bør undersøges grundigt for at sikre, at målene bliver effektivt opfyldt under gennemførelsen af protokollen; bemærker, at støtten har direkte forbindelse til principperne i Samoaaftalen, idet den styrker Unionens optræden udadtil over for landene i Afrika, Vestindien og Stillehavet (AVS) og navnlig tager hensyn til Unionens mål med hensyn til demokratiske principper og menneskerettigheder, styrkelse af Unionens tilstedeværelse i regionen og samarbejdet med en vigtig strategisk partner;
2.	anbefaler, at der i forbindelse med fremtidige aftaler tages hensyn til en konsekvensanalyse af merværdien og de socioøkonomiske fordele ved den tidligere aftale; mener, at denne vurdering bør være retningsgivende for forhandlingerne om og fornyelsen af efterfølgende aftaler for at sikre, at de er i overensstemmelse med målene om bæredygtig udvikling og effektiv udnyttelse af Unionens finansielle midler;
3.	bemærker, at protokollen med Guinea-Bissau blev undertegnet den 18. september 2024;
4.	bemærker, at bevillingsoverførslen på 17 000 000 EUR i forpligtelsesbevillinger og 12 500 000 EUR i betalingsbevillinger, som Kommissionen anmodede om i DEC 07/2024, og som budgetmyndigheden har godkendt, har stillet de respektive bevillinger under aktionspost 08 05 01 til rådighed for 2024;
5.	understreger, at den finansielle programmering af budgetpost 08 05 01 skal være tilstrækkelig til at tilgodese de finansielle forpligtelser i årene 2025-2027 med forbehold af budgetmyndighedens afgørelse i forbindelse med de årlige budgetprocedurer; bemærker i den sammenhæng, at budgetpost 08 05 01 i budgetforslaget for 2025 og i Rådets holdning til budgetforslaget for 2025 indbefatter 150 560 000 EUR i forpligtelsesbevillinger og 135 275 000 EUR i betalingsbevillinger; opfordrer til, at den finansielle programmering af budgetpost 08 05 01 i de årlige budgetter for 2026 og 2027 undersøges grundigt;
6.	minder om, at EU-finansiering i overensstemmelse med artikel 33 i finansforordningen ud over princippet om forsvarlig økonomisk forvaltning skal overholde principperne om produktivitet og effektivitet, for at den økonomiske støtte, der ydes via EU-budgettet, fuldt ud kan nå sine tilsigtede mål; mener, at eventuelle omgåelser af en EU-partnerskabsaftale om bæredygtigt fiskeri, herunder f.eks. aftalen med Guinea-Bissau via europæiske skibe eller fartøjer med ejerskab eller forvaltning knyttet til europæiske selskaber, der sejler og fisker under lokale flag, udgør en risiko for den forsvarlige økonomiske forvaltning og gennemførelse af EU-budgettet; anmoder derfor Kommissionen om at forelægge en analyse af virkningen af sådanne omgåelser på produktiviteten og effektiviteten af gennemførelsen for budgetmyndigheden og om nødvendigt træffe korrigerende foranstaltninger;
7.	konkluderer, at Budgetudvalget har kompetence til at råde Fiskeriudvalget til i kraft af dets rolle som korresponderende udvalg at henstille til at godkende forslaget til Rådets afgørelse om indgåelse på Unionens vegne af protokollen (2024-2029) om gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau.

